CELEX: 62021TN0246
Language: fi
Date: 2021-05-03 00:00:00
Title: Asia T-246/21: Kanne 3.5.2021 – FJ ym. v. EUH

21.6.2021   
            
            
               FI
            
            
               Euroopan unionin virallinen lehti
            
            
               C 242/56
            
         
      Kanne 3.5.2021 – FJ ym. v. EUH
      (Asia T-246/21)
      (2021/C 242/79)
      Oikeudenkäyntikieli: ranska
      
         Asianosaiset
      
      
         Kantajat: FJ ja kuusi muuta kantajaa (edustaja: asianajaja J.-N. Louis)
      
         Vastaaja: Euroopan ulkosuhdehallinto
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission päätöksen, jolla vahvistetaan kantajien palkkalaskelma vuoden 2020 heinäkuulle, siltä osin kuin kyseisessä päätöksessä sovelletaan ensimmäistä kertaa uusia heidän palkkaansa sovellettavia korjauskertoimia taannehtivasti 1.10.2019 ja 1.1.2020 alkaen ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat henkilöstösääntöjen 64 ja 65 artiklan rikkomiseen, yhdenvertaisen kohtelun periaatteen loukkaamiseen siltä osin kuin on kyse ostovoiman vastaavuudesta, ilmeiseen arviointivirheeseen sekä oikeusvarmuuden ja huolenpitovelvollisuuden periaatteiden loukkaamiseen.
      Eurostatin on vahvistaakseen kantajien, joiden asemapaikka on unionin ulkopuolella, palkkaan sovellettavan korjauskertoimen kerättävä heidän asemapaikkaansa koskevia erityisiä tietoja henkilöstösääntöjen liitteessä XI vahvistettujen henkilöstösääntöjen 64 ja 65 artiklaa koskevien soveltamissäännösten mukaisesti. Korjauskertoimen vahvistamisessa huomioon otettavat tiedot kerätään EUROSTATin, OECD:n ja YK:n välisen kansainvälisen yhteistyösopimuksen puitteissa.
      Näiden tietojen perusteella vahvistetut kertoimet ovat pienentyneet vuoden 2018 tammikuun ja vuoden 2019 tammikuun välisenä aikana 239,7:stä 94,0:ään, vaikka saman ajanjakson osalta YK:n henkilöstön palkkaukseen sovellettavia kertoimia on korotettu inflaation huomioon ottamiseksi.
      Kongon frangia (CDF) on devalvoitu vuonna 2017 voimakkaasti dollariin (USD) ja euroon nähden, ja tähän liittyy merkittävä inflaatio, joka on ilmennyt dollarimääräisten hintojen tuntuvana nousemisena IMF:n analyysien mukaisesti. Tämän lisäksi sekä Kongon keskuspankin että YK:n ja IMF:n tilastotiedot osoittavat USD:n ja CDF:n samansuuntaisen kehittymisen suhteessa euroon.